Pæretre er en foredlet form av skogpære, som vokser vilt i Europa og Vest-Asia. Det dyrkes som frukttre i Europa, Nord-Amerika, Argentina, Sør-Afrika og Australia. Snøpære blir dyrket litt i Europa for fremstilling av pæresider. I Øst-Asia er nashi den viktigste arten, og der blir også koreapære og hybriden brukt som frukttrær. Enkelte andre pærearter dyrkes som prydplanter, podestammer og til vindskjerming.